Pilipinas sa Palaro ng Timog Silangang Asya 2019

Lumahok ang Pilipinas sa ika-30 Palaro ng Timog Silangang Asya na ginanap sa naturang bansa mula ika-30 ng Nobyembre hanggang ika-11 ng Disyembre 2019. Ito ang ikaapat na beses na nagpunong-abala ang bansa sa biennial meet. Nanguna ang Pilipinas sa mga nakolektang medalya, kabilang na ang 149 ginto, 36 na mas mataas kaysa sa ika-23 Palaro ng Timog-Silangang Asya noong 2005 kung saan punong-abala din ang Pilipinas na nanguna rin sa naturang edisyon na may 51 medalyang mas marami kaysa sa sumusunod na bansang Vietnam.

Paghahanda

Orihinal na inatasan si Monsour del Rosario na ihanda ang delegasyon ng Pilipinas sa naturang palaro bilang chef de mission, ngunit nasama siya sa mga sinibak na opisyales ng Komiteng Olimpiko ng Pilipinas noong ika-27 ng Hulyo 2019 ng noong pangulo ng komite na si Ricky Vargas dahil sa "pagkawala ng tiwala at kumpiyansa." Pinalitan siya agad ng pangulo ng Komisyon sa Palakasan ng Pilipinas na si Butch Ramirez matapos itong makumbinsi ng mga nakakataas sa kanya sa gobyerno ng Pilipinas nung una niyang tinanggihan ang alok. Inatasan naman sina Ada Milby ng rugby at Stephen Fernandez ng taekwondo bilang mga kinatawan ni Ramirez.

Bilang punong-abala, lamang ang mga atleta ng Pilipinas sa paggamit ng mga gagamiting pasilidad sa Palaro. Inaasahang makakalipat na ang mga atleta ng Pilipinas sa Nayon ng mga Atleta (Athlete's Village) sa Sports Hub ng New Clark City upang madalian at mabilisang magamit ang mga pasilidad ng naturang sports complex. Noong ika-3 ng Hulyo 2019, pinagamit na ang track oval ng Istadyum ng Athletics kahit na ginagawa pa lang ito noong panahon na iyon.

Dominante ang pagkapula sa mga ginamit ng opisyal na damit pansanay (training attire) ng delegasyon ng Pilipinas, sa tulong ng Asic. Konsepto ni Francis Libiran ang mga ginamit na pananamit ng delegasyon na hango sa barong tagalog. Itinatampok nito ang isang natatanggal na kwelyong bughaw at pula na tumutukoy sa watawat ng Pilipinas at isang nakaumbok (embossed) na motif ng sinag ng araw na nasa manggas ng mga damit.

Pinakamalaki ang delegasyon ng Pilipinas sa naturang edisyon, kung saan 1,115 mga atleta ang lumahok kasama ng 753 mga coach at opisyal. May anim na opisyal na tagabitbit ng watawat: sina Hidilyn Diaz (weightlifting), Margielyn Didal (skateboarding), EJ Obiena (pole vault), Eumir Marcial (boksing), Nesthy Petecio (boksing), at Kiyomi Watanabe (judo).

Medalya

Medalya ayon sa palakasan

Medalya ayon sa petsa
{| class="wikitable" style="font-size:90%; text-align:center;"
|- style="background:#efefef;"
!colspan=6|Medalya ayon sa petsa
|-
! width=30 |Araw
! width=90 |Petsa
! width=30 style="background:#F7F6A8;" | 
! width=30 style="background:#DCE5E5;" | 
! width=30 style="background:#FFDAB9;" | 
! width=30 |Kabuuan
|-
|1
|1 Disyembre
| style="background:#F7F6A8;" |22
| style="background:#DCE5E5;" |12
| style="background:#FFDAB9;" |9
|43
|-
|2
|2 Disyembre
| style="background:#F7F6A8;" |16
| style="background:#DCE5E5;" |8
| style="background:#FFDAB9;" |4
|28
|-
|3
|3 Disyembre
| style="background:#F7F6A8;" |9
| style="background:#DCE5E5;" |10
| style="background:#FFDAB9;" |3
|22
|-
|4
|4 Disyembre
| style="background:#F7F6A8;" |9
| style="background:#DCE5E5;" |12
| style="background:#FFDAB9;" |6
|27
|-
|5
|5 Disyembre
| style="background:#F7F6A8;" |10
| style="background:#DCE5E5;" |6
| style="background:#FFDAB9;" |17
|33
|-
|6
|6 Disyembre
| style="background:#F7F6A8;" |8
| style="background:#DCE5E5;" |7
| style="background:#FFDAB9;" |15
|30
|-
|7
|7 Disyembre
| style="background:#F7F6A8;" |18
| style="background:#DCE5E5;" |11
| style="background:#FFDAB9;" |14
|43
|-
|8
|8 Disyembre
| style="background:#F7F6A8;" |23
| style="background:#DCE5E5;" |20
| style="background:#FFDAB9;" |22
|65
|-
|9
|9 Disyembre
| style="background:#F7F6A8;" |23
| style="background:#DCE5E5;" |15
| style="background:#FFDAB9;" |12
|50
|-
|10
|10 Disyembre
| style="background:#F7F6A8;" |12
| style="background:#DCE5E5;" |12
| style="background:#FFDAB9;" |18
|42
|-
|11
|11 Disyembre
| style="background:#F7F6A8;" |0
| style="background:#DCE5E5;" |0
| style="background:#FFDAB9;" |1
|1
|-
!colspan="2"|Total || 149 || 117 || 121 || 387
|-

Nakakuha ng medalya (Isahan)

Nakakuha ng medalya (Maramihan)

Basketbol
Si Tim Cone ang naging tagapagsanay ng pambansang koponan ng Pilipinas para sa basketbol. Inasahan na si Yeng Guiao ang magsasanay sa pambansang koponan ngunit nagbitiw pagkatapos ng konklusyon ng Pangmundong Kopa ng Basketbol ng FIBA ng 2019. Inasahan na naisumite ang opisyal na talaan ng 24 na manlalaro para sa Palaro ng Timog Silangang Asya ng 2019 noong Agosto 2019 na binubuo ng parehong baguhan at propesyunal na mga manlalaro. Sinabi ni Guiao na hindi niya tatawagin ang naturalisadong manlalarong sina Andray Blatche o Jordan Clarkson at sinuri niya na malalim na ang mga napiling mga manlalaro mula sa mga lumalabang manlalaro na maaring makasungkit ng gintong medalya. Labing-pitong manlalaro mula sa nagsasanay na kabuuang pambasang manlalaro ng Pangmundong Kopa ng FIBA ng Pilipinas noong kalagitnaan ng Agosto 2019 ang garantisadong may puwesto sa pangkat na binubuo ng 24 na tao para sa Palaro ng Timog Silangang Asya.

Talaan

Esports
Ang Pilipinas, bilang punong-abala, ay sumali sa 6 na esports na mga kaganapan na sinalihan ng pitong manlalaro, maliban sa Tekken, Hearthstone, and StarCraft II na binubuo ng dalawang manlalaro bawat laro.

Karerang may balakid
Labing-anim na mga atleta ang kumatawan sa Pilipinas para sa karereang may balakid o obstacle racing.

Larong pantubig (aquatics)
27 atleta ang lumaban para sa Pilipinas sa paglangoy sa naturang edisyon., kung saan 14 ang mga lalaki habang 13 naman ang babae. Si Sherwyn Santiago ang nagsilbing tagapagsanay para sa lalaking koponan habang si Jenny Guerrero naman ang tagapagsanay sa mga babae.

Skateboarding
Lalaban naman ang labing-isang atleta para sa Pilipinas para sa skateboarding na kinabilangan nina Margielyn Didal, Christiana Means, at Jericho Francisco.

Triathlon
Apat na atleta ang kumatawan para sa Pilipinas sa triathlon sa dibisyong lalaki at babae. Ang mga manlalarong ito ay sina John Leerams Chicano, Andrew Kim Remolino, Kim Mangrobang at Kim Kilgroe.

Volleyball

Beach volleyball
Ang mga delegado para sa Beach Volleyball ng 2019 ay sina Sisi Rondina, Bernadeth Pons, Dzi Gervacio, at Floremel Rodrigues na kabilang sa koponan ng mga kababaihan. Para sa dibisyon ng kalalakihan, kinabibilangan ang koponan nina Edmar Bonono, Jude Garcia, Anthony Arbasto, at James Buytrago.

Sanggunian 

Mga bansa sa Palaro ng Timog Silangang Asya